****

**ประกาศเทศบาลตำบลฉวาง**

**เรื่อง การรับสมัครสอบคัดเลือกพนักงานเทศบาลตำแหน่งผู้ปฏิบัติงาน**

 **เพื่อแต่งตั้งให้ดำรงตำแหน่งบริหารของเทศบาล**

**………………………………………………….**

ด้วยเทศบาลตำบลฉวาง จะดำเนินการสอบคัดเลือกพนักงานเทศบาล ตำแหน่งผู้ปฏิบัติเพื่อแต่งตั้งให้ดำรงตำแหน่งบริหารของเทศบาล ในตำแหน่งหัวหน้าฝ่ายอำนวยการ (นักบริหารงานทั่วไป ๖) ตำแหน่งเลขที่ ๐๑-๐๑๐๒-๐๐๒

 อาศัยอำนาจตามความใน ข้อ ๘๑ แห่งประกาศคณะกรรมการพนักงานเทศบาลจังหวัดนครศรีธรรมราช ลงวันที่ ๒๕ พฤศจิกายน ๒๕๔๕ และแก้ไขเพิ่มเติม ลงวันที่ ๒๙ ธันวาคม ๒๕๔๗ จึงประกาศรับสมัครสอบคัดเลือกพนักงานเทศบาลตำแหน่งผู้ปฏิบัติเพื่อแต่งตั้งให้ดำรงตำแหน่งบริหารของเทศบาล ดังนี้

1. **คุณสมบัติของผู้มีสิทธิสมัครสอบคัดเลือก**

 ผู้สมัครสอบคัดเลือก จะต้องเป็นผู้มีคุณสมบัติครบถ้วน ตามคุณสมบัติเฉพาะสำหรับตำแหน่ง หัวหน้าฝ่ายอำนวยการ (นักบริหารงานทั่วไป ๖) ในวันรับสมัครสอบคัดเลือก ดังนี้

1. ได้รับปริญญาตรี หรือเทียบได้ไม่ต่ำกว่านี้ทุกสาขาที่ ก.พ. ก.ค.หรือ ก.ท.รับรอง และ

 (๒) ได้ดำรงตำแหน่งไม่ต่ำกว่าระดับ ๖ หรือที่ ก.ท.เทียบเท่า และได้ปฏิบัติราชการเกี่ยวกับ งานบริหารงานทั่วไป การบริหารงานบุคคล งานธุรการ งานสารบรรณ งานทะเบียนและบัตร งานประชาสัมพันธ์ งานนิติการ งานรักษาความสงบเรียบร้อยและความมั่นคง งานวิเคราะห์นโยบายและแผน งานส่งเสริมและพัฒนาการท่องเที่ยว งานป้องกันและบรรเทาสาธารณภัย งานระเบียบเผยแพร่ งานระบบข้อมูล งานสัญญา หรืองานอื่นที่เกี่ยวข้องมาแล้วไม่น้อยกว่า ๑ ปี

1. **การสมัครสอบและสถานที่รับสมัครสอบ**

ให้ผู้ประสงค์ที่จะสมัครสอบคัดเลือก ยื่นใบสมัครและเอกสารต่าง ๆ ที่กำหนดด้วยตนเอง ณ สำนักงานเทศบาลตำบลฉวาง ตั้งแต่วันที่ ๒๓ มกราคม - ๕ กุมภาพันธ์ ๒๕๕๘ ในวันและเวลาราชการ

1. **เอกสารและหลักฐานต่าง ๆ ที่จะต้องยื่นพร้อมใบสมัคร**

ให้ผู้สมัครสอบคัดเลือก ยื่นใบสมัครพร้อมหลักฐาน ซึ่งผู้สมัครได้รับรองสำเนาถูกต้องและ ลงลายมือชื่อกำกับไว้ในเอกสารทุกฉบับ ดังนี้

1. รูปถ่ายหน้าตรงไม่สวมหมวกและไม่สวมแว่นตาดำ ขนาด ๑ นิ้ว ถ่ายครั้งเดียวกันไม่เกิน ๖ เดือน จำนวน ๓ รูป และให้ผู้สมัครเขียน ชื่อ-สกุล หลังรูปถ่ายด้วยตัวบรรจง
2. สำเนาภาพถ่ายทะเบียนบ้านและบัตรประจำตัวเจ้าหน้าที่ของรัฐ(พนักงานเทศบาล) อย่างละ ๑ ฉบับ
3. ใบรับรองแพทย์ที่แสดงว่าไม่เป็นโรคต้องห้ามตามประกาศคณะกรรมการกลางพนักงานเทศบาล ลงวันที่ ๗ พฤศจิกายน ๒๕๔๕ เรื่อง กำหนดโรคที่เป็นลักษณะต้องห้ามเบื้องต้นสำหรับพนักงานเทศบาล ซึ่งออกให้ไม่เกิน ๑ เดือน นับแต่วันตรวจร่างกาย จำนวน ๑ ฉบับ

- ๒ -

1. สำเนาภาพถ่ายใบปริญญาบัตร หรือระเบียนแสดงผลการเรียนที่แสดงว่าเป็นผู้มีคุณสมบัติ เฉพาะสำหรับตำแหน่งที่สมัครเข้ารับการคัดเลือก จำนวน ๑ ฉบับ
2. สำเนาบัตรประวัติพนักงานเทศบาลของผู้สมัครสอบ จำนวน ๑ ชุด
3. ผลการประเมินบุคคลเพื่อพิจารณาความเหมาะสมกับตำแหน่งซึ่งประเมินโดยผู้บังคับบัญชา ได้แก่ นายกเทศมนตรีหรือผู้ที่นายกเทศมนตรีมอบหมาย ตามแบบประเมินท้ายประกาศนี้
4. หนังสือยินยอมให้เข้าสอบคัดเลือกจากต้นสังกัด
5. สำเนาภาพถ่ายหลักฐานอื่น ๆ (ถ้ามี) เช่น ทะเบียนสมรส ใบเปลี่ยนชื่อ-สกุล จำนวนอย่างละ ๑ ฉบับ

 สำหรับการสมัครสอบคัดเลือกในครั้งนี้ให้ผู้สมัครตรวจสอบและรับรองตนเองว่าเป็นผู้มีคุณสมบัติครบถ้วนตามคุณสมบัติเฉพาะสำหรับตำแหน่งที่สมัครสอบ หากภายหลังปรากฏว่าผู้สมัครรายใดมีคุณสมบัติไม่ครบถ้วน เทศบาลตำบลฉวางจะถือว่าเป็นผู้ขาดคุณสมบัติในการสมัครสอบคัดเลือก และไม่มีสิทธิได้รับการบรรจุและแต่งตั้งให้ดำรงตำแหน่งที่สอบคัดเลือกได้

**๔. ค่าธรรมเนียมในการสมัครสอบคัดเลือก**

 ผู้สมัครสอบคัดเลือกต้องเสียค่าธรรมเนียมการสมัครสอบคัดเลือกในวันที่ยื่นใบสมัคร ๔๐๐.-บาท(สี่ร้อยบาทถ้วน) ค่าธรรมเนียมการสมัครสอบจะไม่จ่ายคืนให้เมื่อได้ประกาศรายชื่อผู้มีสิทธิสอบแล้ว เว้นแต่มีการยกเลิกการสอบครั้งนี้ทั้งหมดเนื่องจากมีการทุจริตหรือส่อไปในทางทุจริต จึงให้จ่ายคืนค่าธรรมเนียมการสมัครสอบแก่ผู้สมัครเฉพาะผู้ที่มิได้มีส่วนเกี่ยวข้องกับการทุจริตหรือส่อไปในทางทุจริตนั้นได้

**๕. การประกาศรายชื่อผู้เข้าสอบ ตารางสอบ สถานที่สอบ และระเบียบเกี่ยวกับการสอบ**

เทศบาลตำบลฉวาง จะประกาศรายชื่อผู้มีสิทธิสอบ ตารางสอบ สถานที่สอบ และระเบียบเกี่ยวกับการสอบ ณ สำนักงานเทศบาลตำบลฉวาง ในวันที่ ๑๑ กุมภาพันธ์ ๒๕๕๘ และจะสำเนาแจ้งไปยังศาลากลางจังหวัดทุกจังหวัดที่มีผู้เข้ารับสมัครสอบคัดเลือก

1. **หลักสูตรและวิธีการสอบคัดเลือก**

**๖.๑ หลักสูตรและวิธีการสอบคัดเลือก มีดังนี้**

1. **ความรู้ความสามารถทั่วไป (คะแนนเต็ม ๑๐๐ คะแนน)**

 ให้ทดสอบภาคความรู้ความสามารถและความคิดริเริ่มในการกำหนดและปรับปรุงนโยบาย แผนงาน ระบบงาน และการบริหารของส่วนราชการที่สังกัด และอื่น ๆ ที่จำเป็นสำหรับตำแหน่งตามแนวที่ระบุไว้ ในมาตรฐานกำหนดตำแหน่งโดยวิธีสอบข้อเขียนแบบเลือกตอบ

1. **ภาคความรู้ความสามารถที่ใช้เฉพาะตำแหน่ง (คะแนนเต็ม ๑๐๐ คะแนน)**

 ให้ทดสอบความรู้ความเข้าใจ หรือความคิดเห็นเกี่ยวกับงานในตำแหน่งนั้นโดยเฉพาะ โดยวิธีสอบข้อเขียนแบบเลือกตอบ หรือให้ทดลองปฏิบัติงานหรือวิธีอื่นวิธีใดวิธีหนึ่ง หรือหลายวิธีก็ได้ตามความเหมาะสม

- ๓ -

1. **ภาคความเหมาะสมกับตำแหน่ง (คะแนนเต็ม ๑๐๐ คะแนน)**

 ให้ประเมินบุคคลเพื่อพิจารณาความเหมาะสมกับตำแหน่งในด้านต่าง ๆ ตามที่กำหนดในแบบประเมินบุคคล เพื่อพิจารณาความเหมาะสมกับตำแหน่ง ที่ ก.ท. กำหนด

 ทั้งนี้ ในกรณีที่มีเหตุผลและความจำเป็นซึ่งต้องทำการสัมภาษณ์ ก็อาจสัมภาษณ์ก็ได้ แต่ต้องนำผลประเมินของผู้บังคับบัญชามาประกอบการสัมภาษณ์ ด้วย

 ๖.๒ สอบข้อเขียนในวันที่ ๒๗ กุมภาพันธ์ ๒๕๕๘ (สำหรับเวลา และสถานที่สอบนั้น เทศบาลตำบลฉวางจะประกาศพร้อมกับการประกาศรายชื่อผู้มีสิทธิสอบคัดเลือก)

1. **เกณฑ์การตัดสิน**

ผู้ที่จะถือว่าเป็นผู้สอบคัดเลือกได้ จะต้องเป็นผู้ที่ได้รับคะแนนในแต่ละภาคที่สอบตามหลักสูตร ไม่ต่ำกว่าร้อยละ ๖๐

1. **การขึ้นบัญชีผู้สอบคัดเลือกได้**

๘.๑ เทศบาลตำบลฉวาง จะประกาศรายชื่อผู้สอบคัดเลือกได้ โดยเรียงลำดับที่จากผู้สอบได้คะแนนรวมสูงลงมาตามลำดับ ในกรณีที่มีผู้สอบได้คะแนนรวมเท่ากัน ให้ผู้สอบได้คะแนนภาคความเหมาะสมกับตำแหน่งมากกว่าเป็นผู้อยู่ในลำดับสูงกว่า ถ้าได้คะแนนภาคความเหมาะสมกับตำแหน่งเท่ากันให้ผู้ได้คะแนนภาคความรู้ความสามารถที่ใช้เฉพาะตำแหน่งมากกว่าเป็นผู้อยู่ในลำดับที่สูงกว่า ถ้าได้คะแนนภาคความรู้ความสามารถที่ใช้เฉพาะตำแหน่งเท่ากัน ให้ผู้ได้รับเลขประจำตัวสอบก่อนเป็นผู้อยู่ในลำดับที่สูงกว่า

๘.๒ กรณีที่มีการบรรจุและแต่งตั้งผู้ผ่านการสอบคัดเลือกแทนตำแหน่งที่ว่างแล้ว บัญชีที่ขึ้นสำรองไว้สามารถใช้ต่อไปภายใน ๖๐ วัน หากพ้นระยะเวลาดังกล่าวแล้ว บัญชีสำรองให้ยกเลิก

 จึงประกาศมาเพื่อทราบโดยทั่วกัน

ประกาศ ณ วันที่ 25 ธันวาคม พ.ศ. ๒๕๕๗

 สุทธิพันธ์ ฤทธิรุตม์

 (นายสุทธิพันธ์ ฤทธิรุตม์)

 นายกเทศมนตรีตำบลฉวาง

**รายละเอียดแนบท้ายประกาศ ฯ**

**หลักสูตรและวิธีการสอบคัดเลือกพนักงานเทศบาลตำแหน่งปฏิบัติเพื่อแต่งตั้งให้ดำรงตำแหน่งบริหารของเทศบาล**

**ก ภาคความรู้ความสามารถทั่วไป (คะแนนเต็ม ๑๐๐ คะแนน)**

1. รัฐธรรมนูญแห่งราชอาณาจักรไทย พ.ศ. ๒๕๕๐
2. พระราชบัญญัติกำหนดแผนและขั้นตอนการกระจายอำนาจให้แก่ องค์กรปกครองส่วนท้องถิ่น พ.ศ.๒๕๔๒ และที่แก้ไขเพิ่มเติมจนถึงปัจจุบัน
3. พระราชบัญญัติระเบียบบริหารราชการแผ่นดิน พ.ศ.๒๕๓๔ และที่แก้ไขเพิ่มเติมจนถึงปัจจุบัน
4. พระราชบัญญัติระเบียบบริหารงานบุคคลส่วนท้องถิ่น พ.ศ.๒๕๔๒
5. พระราชบัญญัติวิธีปฏิบัติราชการทางปกครอง พ.ศ.๒๕๓๙
6. ระเบียบสำนักนายกรัฐมนตรีว่าด้วยงานสารบรรณ พ.ศ.๒๕๒๖ และที่แก้ไขเพิ่มเติม
7. พระราชบัญญัติข้อมูลข่าวสารของราชการ พ.ศ.๒๕๔๐
8. พระราชบัญญัติความรับผิดทางละเมิดของเจ้าหน้าที่ พ.ศ.๒๕๓๙
9. พระราชบัญญัติป้องกันภัยฝ่ายพลเรือน พ.ศ.๒๕๕๐
10. พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.๒๕๔๖
11. แผนพัฒนาเศรษฐกิจและสังคมแห่งชาติ ฉบับที่ ๑๑
12. ความรู้เกี่ยวกับเหตุการณ์ปัจจุบัน ด้านการเมือง เศรษฐกิจและสังคม นโยบายรัฐบาล

**ข.**  **ภาคความรู้ความสามารถที่ใช้เฉพาะตำแหน่ง(คะแนนเต็ม ๑๐๐ คะแนน)**

๑. พระราชบัญญัติเทศบาล พ.ศ.๒๔๙๖ รวมแก้ไขเพิ่มเติมถึงฉบับที่ ๑๒ พ.ศ.๒๕๔๖

 ๒. ระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น

 พ.ศ.๒๕๔๑ และที่แก้ไขเพิ่มเติมจนถึงปัจจุบัน

 ๓. ระเบียบกระทรวงมหาดไทยว่าด้วยข้อบังคับการประชุมสภาท้องถิ่นพ.ศ.๒๕๔๗

 และที่แก้ไขเพิ่มเติมจนถึงปัจจุบัน

 ๔. ระเบียบกระทรวงมหาดไทยว่าด้วยหน่วยอาสาสมัครป้องกันภัยฝ่ายพลเรือน พ.ศ.๒๕๔๗

 ๕. พระราชบัญญัติการทะเบียนราษฎร พ.ศ.๒๕๓๔ และระเบียบสำนักทะเบียนกลางที่เกี่ยวข้อง

 ๖. พระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ.๒๕๔๕ และที่แก้ไข

 เพิ่มเติมจนถึงปัจจุบัน

๗. ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น

 พ.ศ.๒๕๔๘

 ๘. ระเบียบกระทรวงมหาดไทย ว่าด้วยการพัสดุของหน่วยการบริหารราชการ

 ส่วนท้องถิ่น พ.ศ.๒๕๓๕ และแก้ไขเพิ่มเติมถึงปัจจุบัน

 ๙. ระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝาก การเก็บรักษาเงิน

 และการตรวจเงินขององค์กรปกครองส่วนท้องถิ่น พ.ศ.๒๕๔๗

 ๑๐. ความรู้เกี่ยวกับหลักการบริหาร

**ส่วนราชการ** สำนักงานเทศบาลตำบลฉวาง (สำนักปลัดเทศบาล)

**บันทึกข้อความ**

**ที่ วันที่**  ธันวาคม ๒๕๕๗

**เรื่อง** การประกาศรับสมัครสอบคัดเลือกพนักงานเทศบาลตำแหน่งผู้ปฏิบัติเพื่อแต่งตั้งให้ดำรงตำแหน่งบริหาร

 ของเทศบาล

**เรียน** นายกเทศมนตรีตำบลฉวาง

ตามที่เทศบาลตำบลฉวาง จะดำเนินการสอบคัดเลือกพนักงานเทศบาลตำแหน่งผู้ปฏิบัติเพื่อแต่งตั้งให้ดำรงตำแหน่งบริหารของเทศบาล ในตำแหน่งหัวหน้าฝ่ายอำนวยการ (นักบริหารงานทั่วไป ๖) นั้น

ดังนั้น เพื่อให้การดำเนินการสอบคัดเลือกพนักงานเทศบาลตำแหน่งผู้ปฏิบัติเพื่อแต่งตั้งให้ดำรงตำแหน่งบริหารของเทศบาล เป็นไปตามประกาศคณะกรรมพนักงานเทศบาลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลของเทศบาล ลงวันที่ ๒๕ พฤศจิกายน ๒๕๔๕ และแก้ไขเพิ่มเติมลงวันที่ ๒๙ ธันวาคม ๒๕๔๗ จึงเห็นควรออกประกาศรับสมัครสอบคัดเลือกพนักงานเทศบาลตำแหน่งผู้ปฏิบัติเพื่อแต่งตั้งให้ดำรงตำแหน่งบริหารของเทศบาลตามประกาศ ฯ ที่แนบมาพร้อมนี้

 จึงเรียนมาเพื่อโปรดพิจารณา

 (นางสาวพิศณ์สุภา พิทักษ์วงค์)

 ผู้ช่วยบุคลากร

 (นางมุกดา บัวสกัด)

 นักพัฒนาชุมชน ๖ว รักษาราชการแทน

 หัวหน้าฝ่ายอำนวยการ

**ความเห็นหัวหน้าสำนักปลัดเทศบาล**

………………………………………………………...............................…

…………………………………...............................………………………

 (ลงชื่อ)

 (นายสุเมศวร์ เสือทอง)

 หัวหน้าสำนักปลัดเทศบาล

**ความเห็นปลัดเทศบาลตำบลฉวาง**

………………………………………………………...............................…

…………………………………...............................………………………

 (ลงชื่อ)

 (นายกันตพัฒน์ ชายเขียวบุญวงศ์)

 ปลัดเทศบาลตำบลฉวาง

**คำสั่ง นายกเทศมนตรีตำบลฉวาง**

…………………………………………......................…………….

…………………………………………..............…………………...

 (ลงชื่อ)

 (นายสุทธิพันธ์ ฤทธิรุตม์)

 นายกเทศมนตรีตำบลฉวาง